b'\n_START_ARTICLE_\nEvropsko prvenstvo v nogometu\n_START_SECTION_\nZa\xc4\x8detki\n_START_PARAGRAPH_\nIdejo za vseevropski nogometni turnir je prvi\xc4\x8d predlagal generalni sekretar francoske nogometne zveze Henri Delaunay leta 1927, vendar pa je ideja za\xc5\xbeivela komaj leta 1958, tri leta po Delaunayevi smrti; v \xc4\x8dast njemu je poimenovan tudi pokal, ki ga podelijo zmagovalcem turnirja. Na prvem turnirju, leta 1960, organiziranem v Franciji, je sodelovalo 4 ekip od 17-ih, ki so igrale v kvalifikacijah. Prvak je potala Sovjetska zveza, ki je v napetem finalu v Parizu z 2\xe2\x80\x931 premagala Jugoslavijo. Najbolj zanimivo je kako je v finale napredovala Sovjetksa zveza. Zaradi politi\xc4\x8dnih razlogov \xc5\xa0panija ni \xc5\xbeelela igrati proti njim. Od 17 ekip, ki so se pomerile v kvalifikacijah, se na turnir ni uspelo uvrstiti velesilam, kot so Anglija, Nizozemska, Zahodna Nem\xc4\x8dija in Italija._NEWLINE_Naslednji turnir je potekal leta 1964 v \xc5\xa0paniji. \xc5\xa0tevilo ekip v kvalifikacijah se je pove\xc4\x8dalo na 29. Zahodni Nem\xc4\x8diji se ponovno ni uspelo uvrstiti na turnir, Gr\xc4\x8dija pa se je umaknila potem ko bi se morala pomeriti proti Albaniji, saj so ti bili \xc5\xa1e vedno v vojni. V finalu so gostitelji v Madridu premagali branilce naslova, Sovjetsko zvezo, z rezultatom 2\xe2\x80\x931. _NEWLINE_Oblika tekmovanja je ostala enaka tudi na turnirju leta 1968, ki ga je gostila Italija, ki je tudi postala prvak. Ta turnir je bil poseben, zaradi dveh situacij. Prvi in edini v zgodovini Evropskega prvenstva je bila ta, da se je o zmagovalcu v polfinalu med Italijo in Sovjetsko zvezo odlo\xc4\x8dil met kovanca; drugi pa ta, da se je morala tekma med Italijo in Jugoslavijo, ko se je ta kon\xc4\x8dala z izidom 1\xe2\x80\x931, ponovno odigrati. Italija je ponovljeno tekmo dobila z 2\xe2\x80\x930. \xc5\xa0tevilo ekip v kvalifikacijah se je za ta turnir pove\xc4\x8dalo na 31, kar je bil dokaz, da je rastla njegova popularnost. _NEWLINE_Belgija je gostila turnir leta 1972, ki ga je dobila Zahodna Nem\xc4\x8dija. V finalu, v Bruslju, je z rezultatom 3\xe2\x80\x930, premagala Sovjetsko zvezo; dva gola je prispeval Gerd M\xc3\xbcller, enega pa Herbert Wimmer. _NEWLINE_Leta 1976 je turnir potekal v Jugoslaviji in bil zadnji na katerem so sodelovale le \xc5\xa1tiri ekipe in zadnje, na katerem so se morali kvalificirati tudi gostitelji. V finalu je \xc4\x8ce\xc5\xa1koslova\xc5\xa1ka premagala Zahodno Nem\xc4\x8dijo po kazenskih strelih, novost na tem turnirju. Po sedmih uspe\xc5\xa1nih izvajanj, je za Zahodno Nem\xc4\x8dijo zre\xc5\xa1il Uli Hoene\xc3\x9f, prilo\xc5\xbenost za zmago je tako dobil \xc4\x8deh Anton\xc3\xadn Panenka, ki je z "drznim" strelom, t.i. podkopano \xc5\xbeogo, ki jo je UEFA opisala kot najbolj znani strel vseh \xc4\x8dasov, zagotovil zmago \xc4\x8ce\xc5\xa1koslova\xc5\xa1ki z rezultatom 5\xe2\x80\x933.\n_START_SECTION_\n\xc5\xa0iritev na 8 ekip\n_START_PARAGRAPH_\nTekmovanje se je raz\xc5\xa1irilo na osem ekip na turnirju leta 1980 v Italiji. Turnir se je igral v dveh skupinah, zmagovalci skupin so se pomerili v finalu, drugouvr\xc5\xa1\xc4\x8deni pa v tekmi za tretje mesto. Zahodna Nem\xc4\x8dija je osvojila svoj drugi evropski naslov, ki je z rezultatom 2\xe2\x80\x931 premagala Belgijo._NEWLINE_Francija je svoj prvi naslov osvojila na doma\xc4\x8dem turnirju leta 1984, ko je njihov kapetan Michel Platini z dose\xc5\xbeemi devetimi goli v samo petih tekmah, vklju\xc4\x8dno s prvim golom v finalu premagali \xc5\xa0panijo z 2\xe2\x80\x930. Oblika tekmovanja se je ponovno spremenila \xe2\x80\x93 namesto oblike iz leta 1980, sta se prvi dve ekipi iz vsake skupine pomerili naprej v polfinalu, zmagovalci polfinala pa so napredovali v finale. Prav tako je bila ukinjena tekma za tretje mesto._NEWLINE_Zahodna Nem\xc4\x8dija je prvenstvo gostila leta 1988, vendar je izgubila z 2\xe2\x80\x931 v polfinalu proti Nizozemski. Nizozemska je v finalu premagala Sovjetsko zvezo z 2\xe2\x80\x930, v tekmi v katerem je Marco van Basten dosegel enega najbolj znamenitih golov v zgodovini nogometa, t.i volej._NEWLINE_Prvenstvo leta 1992 je potekal na \xc5\xa0vedska, zmagovalka pa je postala Danska, ki si je nastop na turnirju izborila ker UEFA ni dovolila Jugoslaviji, da sodeluje, ker so nekatere dr\xc5\xbeave, ki so sestavljale SFR Jugoslavijo bile v vojni. Danska je v polfinalu po izvajanju kazenskih strelov premagala in izlo\xc4\x8dila branilce naslova, Nizozemsko, v finalu z 2\xe2\x80\x930 pa \xc5\xa1e takratna svetovna prvakinjo Nem\xc4\x8dijo. To je bil prvi turnir, na katerem je Nem\xc4\x8dija imela na hrbrih natisnjena imena igralcev.\n_START_SECTION_\n\xc5\xa0iritev na 16 ekip\n_START_PARAGRAPH_\nAnglija je leta 1996 gostila prvi turnir na katerem se je \xc5\xa1tevilo reprezentanc z osem pove\xc4\x8dalo na 16. Gostitelji so v polfinalu po kazenskih strelih zgubili proti Nem\xc4\x8diji, ki pa je v finalu z 2\xe2\x80\x931 premagala novonastalo reprezentanco \xc4\x8ce\xc5\xa1ko, s prvim zlatim golom na velikem turnirju, ki ga je zadel Oliver Bierhoff. To je bil prvi naslov Nem\xc4\x8dije kot enoten narod._NEWLINE_Prvenstvo 2000 je bilo prvo, ki je potekalo v dveh dr\xc5\xbeavah, na Nizozemskem in v Belgiji. Takratni svetovni prvak Francija, je bila favorit za osvojitev prvenstva. V finalu so po podaljkih premagali Italijo z 2\xe2\x80\x931; Francija je \xc5\xbee izgubljala z 1\xe2\x80\x930, vendar pa je v zadnji minuti rednega dela izid izena\xc4\x8dila z golom Sylvaina Wiltorda, v podalj\xc5\xa1ku pa \xc5\xa1e z golom Davida Trezegueta._NEWLINE_Evropsko prvenstvo 2004 je bilo podobno kot leta 1992 z Dansko. Na Portugalskem je Gr\xc4\x8dija, ki se je kvalificirala samo na dva velika prvenstva, svetovno 1994 in evropsko 1980, presenetljivo v finalu premagala gostitelje Portugalce z 1\xe2\x80\x930, z golom Angelosa Charisteasa, verjetnost zmage pa 150\xe2\x80\x931, \xc5\xa1e preden se je vse za\xc4\x8delo. Na poti v finale so premagali branilko naslova Francijo in \xc4\x8ce\xc5\xa1ko s srebrnim golom; pravilo, ki je nadomestilo prej\xc5\xa1nji zlati gol, ukinjeno pa po koncu tega turnirja._NEWLINE_Turnir 2008 sta skupaj gostili Avstrija in \xc5\xa0vica. Drugi turnir, ki sta ga organizirale dve dr\xc5\xbeavi in prvi na katerem se je podelil nov pokal. Turnir se je igral od 7. do 29. junija. V finalu, ki je potekal na Dunaju sta se pomerili Nem\xc4\x8dija in \xc5\xa0panija. \xc5\xa0panija je z golom Fernanda Torresa zmagala in osvojila drugi naslov po letu 1964. \xc5\xa0panija je bila najbolj\xc5\xa1a ekipa z 12 dose\xc5\xbeenimi zadetki, David Villa je kon\xc4\x8dal kot najbolj\xc5\xa1i strelec prvenstva s \xc5\xa1tirimi zadetki, Xavi pa kot najbolj\xc5\xa1i igralec turnirja, devet \xc5\xa1panskih igralcev pa je bilo izbranih v najbolj\xc5\xa1o ekipo prvenstva._NEWLINE_Turnir 2012 sta prav tako gostile dve dr\xc5\xbeavi, Poljska in Ukrajina. \xc5\xa0panija je v finalu z 4\xe2\x80\x930 premagala Italijo in tako postala prva reprezentanca, ki je obranila naslov prvaka in prva, ki je ovojila tri glavne mednarodne turnirje zapored (EP 2008, SP 2010 in EP 2012). Ko je tretji gol dosegel Fernando Torres, je postal prvi igralec, ki je dvakrat zaporedoma dosegel gol v finalu prvenstva. S tremi dose\xc5\xbeenimi zadetki je skupaj z  Balotellijem, Dzagoevejem, G\xc3\xb3mezom, Man\xc5\xbeuki\xc4\x87em in Ronaldom postal najbolj\xc5\xa1i strelec prvenstva.\n_START_SECTION_\n\xc5\xa0iritev na 24 ekip\n_START_PARAGRAPH_\nDne 28. maja 2010, je UEFA napovedala, da bo turnir 2016 gostila Francija. V glasovanju je premagala Tur\xc4\x8dijo (7\xe2\x80\x936 v drugem krogu glasovanja) in Italijo, ki je imela najmanj glasov v prvem krogu glasovanja. Turnir 2016 bo prvi, na katerem bo 24 ekip in tretji, ki ga bo gostila Francija. _NEWLINE_Irska zveza in \xc5\xa0kotska zveza sta raz\xc5\xa1iritev turnirja predlagali \xc5\xbee leta 2007, vendar pa sta zvezi Anglije in Nem\xc4\x8dije temu nasprotovali, kasneje pa 51 UEFA zvez \xc4\x8dlanic glasovalo za \xc5\xa1iritev turnirja. Sklep je bil sprejet septembra 2008. _NEWLINE_Portugalska, ki se je v finale uvrstila kot tretje uvr\xc5\xa1\xc4\x8dena ekipa v svoji skupini, je osvojila prvenstvo, ko je v podalj\xc5\xa1ku z 1\xe2\x80\x930 premagala Francijo; gol je dosegel \xc3\x89der. Tako je Portugalska prvi\xc4\x8d osvojila veliki turnir._NEWLINE_\xc4\x8ceprav je pri\xc5\xa1lo do kandidature Tur\xc4\x8dije, Irske\xe2\x80\x93Walesa\xe2\x80\x93\xc5\xa0kotske in Azerbajd\xc5\xbeana\xe2\x80\x93Gruzije, da gostijo prvenstvo 2020, pa je bilo objavljeno decembra 2012, da se bo turnir gostil v ve\xc4\x8d evropskih mestih dr\xc5\xbeav.\n_START_SECTION_\nPokal\n_START_PARAGRAPH_\nZmagovalec evropskega prvenstva dobi pokal, ki je imenovan v \xc4\x8dast Henriju Delaunayu, prvemu generalnemu sekretarju UEFE, ki je pri\xc5\xa1el z idejo evropskega prvenstva, a je ta umrl pet let pred prvim turnirjem leta 1960. Njegov sin Pierre je bil zadol\xc5\xbeen za ustvarjenje pokala. Od prvega turnirja se pokal preda zmagovalni ekipi za \xc5\xa1tiri leta oziroma do naslednjega turnirja._NEWLINE_Za turnir leta 2008 so pokal Henrija Delaunaya predelali, da bi bil ve\xc4\x8dji in da bi zasen\xc4\x8dil druge UEFA pokale, kot so pokal Lige prvakov. Nov pokal, ki je izdelan iz \xc4\x8distega srebra, tehta 8 kg, visok pa je 60 cm, od starega pa je vi\xc5\xa1ji za 7 cm in te\xc5\xbeji za 0,5 kg. Marmorov podstavek, ki je slu\xc5\xbeil kot baza, je bil odstranjen, da bi bil pokal bolj stabilen. Imena dosedanjih zmagovalnih reprezentanc, ki so bila vgravirana na marmornem podstavku, so sedaj vgravirana na hrbtni strani pokala. _NEWLINE_Igralcem in trenerjem zmagovalne ekipe, kakor tudi drugouvr\xc5\xa1\xc4\x8deni ekipi se podelijo zlate in srebrne medalje, pora\xc5\xbeenec finala pa \xc5\xa1e prejme spominsko plaketo. \xc4\x8ceprav se tekma za tretje mesto ni igrala, se je UEFA odlo\xc4\x8dila, da pora\xc5\xbeencem polfinala podeli bronaste medalje. To se je naredilo prvi\xc4\x8d na turnirju leta 2008, kasneje pa \xc5\xa1e leta 2012. Vendar pa se je UEFA odlo\xc4\x8dila, da se bronaste medalje pora\xc5\xbeencem polfinala od turnirja 2016 ne podeljujejo ve\xc4\x8d. Bronaste medalje so \xc5\xbee podeljevali zmagovalcem tretjega mesta na turnirju leta 1980.\n_START_SECTION_\nOblika tekmovanja\n_START_PARAGRAPH_\nPred letom 1980 so na turnirju sodelovale le \xc5\xa1tiri ekipe. Od leta 1980 je sodelovalo \xc5\xbee osem ekip. Leta 1996 se je turnir raz\xc5\xa1iril na 16 ekip, ker je bila situacija, da so se evropske dr\xc5\xbeave la\xc5\xbeje kvalificirale za Svetovno prvenstvo, kot pa na lastno kontinentalno prvenstvo; 14 od 24 ekip na svetovnem prvenstvu 1982, 1986, 1990 je bilo iz Evrope, medtem ko je na turnirju evropskega prvenstva \xc5\xa1e vedno sodelovalo le osem ekip. _NEWLINE_Od leta 2016 pa se je \xc5\xa1tevilo ekip pove\xc4\x8dalo s 16 na 24. V letu 2007 je bilo veliko razprav o \xc5\xa1iritvi turnirja do 24 ekip, ki se je za\xc4\x8delo na \xc5\xa0kotskem in Irskem, zaradi pove\xc4\x8danega \xc5\xa1tevila nogometnih reprezentanc, po razpadu \xc4\x8ce\xc5\xa1koslova\xc5\xa1ke, Jugoslavije in Sovjetske zveze ter vklju\xc4\x8ditev Izraela in Kazahstana. Tedanji novi predsednik Michel Platini je zagovarjal raz\xc5\xa1iritev, kar se je izkazalo za koristno. Medtem ko je izvr\xc5\xa1ni odbor UEFE 17. aprila 2007 uradno odlo\xc4\x8dil proti \xc5\xa1iritvi za turnir 2012, pa je Platini junija 2008 izjavil, da bo UEFA pove\xc4\x8dala \xc5\xa1tevilo ekip iz 16 na 24 na prihodnjih turnirjih, prvi\xc4\x8d leta 2016. Dne 25. septembra je Franz Beckembauer napovedal, da je bil dose\xc5\xbeen dogovor in bo novica uradno objavljena naslednji dan. _NEWLINE_S pove\xc4\x8danjem \xc5\xa1tevila ekip leta 1980, je bil gostitelj izbran vnaprej in tudi bil neposredno kvalificiran na turnir.\n_START_SECTION_\nPrvenstvo\n_START_PARAGRAPH_\n\xc5\xa0estnajst ekip je igralo na prvenstvu leta 2012. Poljska in Ukrajina kot gostiteljici, zmagovalci in najbolj\xc5\xa1e drugouvr\xc5\xa1\xc4\x8dena ekipa iz devetih kvalifikacijskih skupin ter zmagovalci \xc5\xa1tirih dodatnih kvalifikacij. Teh \xc5\xa1estnajst ekip je bilo razdeljenih v \xc5\xa1tiri skupine, A, B, C, D, katera je vsaka sestavljala 4 reprezentance, Skupine so bile sestavljena s strani UEFA, znova po nosilcih. Med nosilci sta bili gostiteljici, kot tudi trenutni prvaki in ekipe z najbolj\xc5\xa1imi kvalifikacijami prej\xc5\xa1njega svetovnega prvenstva. Druge ekipe so bile rangirane po koeficientu._NEWLINE_Za turnir 2016, kjer je sodelovalo 24 ekip, so bile le-te razdeljene v \xc5\xa1est skupin po \xc5\xa1tiri. Zmagovalci in drugouvr\xc5\xa1\xc4\x8dene ekipe \xc5\xa1estih skupin ter \xc5\xa1tiri najbolj\xc5\xa1e tretjeuvr\xc5\xa1\xc4\x8dene ekipe so napredovale v osmino finala, v izlo\xc4\x8dilni del tekmovanja._NEWLINE_Skupine so se ponovno igrale v obliki lige, vendar le enkrat in po istem sistemu to\xc4\x8dk (tri to\xc4\x8dke za zmago, ena to\xc4\x8dka za neodlo\xc4\x8den izid in ni\xc4\x8d to\xc4\x8dk za poraz). Razpored tekem je dolo\xc4\x8den vnaprej, vendar pa se morata zadnji dve tekmi v skupini odigrati isto\xc4\x8dasno. Po tem ko se uvrstijo v osmino finala, zmagovalci napredujejo v \xc4\x8detrtfinale, nato v polfinale in finale; za razliko od Svetovnega prvenstva se tekma za tretje mesto na Evropskem prvenstvu ne igra. \xc4\x8ce je v katerikoli tekmi na izpadanje rezultat \xc5\xa1e vedno neodlo\xc4\x8den po rednem delu, se igrajo podalj\xc5\xa1ki, \xc4\x8de \xc5\xa1e takrat ni zmagovalca pa se izvajajo tudi kazenstki streli.'